Nikotinizam
Nikotinizam je hronična zloupotreba duhana (hronično trovanje) koja se popularnije naziva pušenje. Spada u socijalno patološke pojave i proširena je po cijelom svijetu. Konzumacija duhana u Evropi je stara oko 5 vijekova, ali su cigarete ušle u upotrebu tek polovinom 19. vijeka. Duhanski dim sadrži preko stotinu različitih supstanci. Aktivni princip djelatna tvar je nikotin, a tu su i: ugljik monoksid, cijanovodonična kiselina, katran, arsen, itd. Moguća su akutna i hronična trovanja nikotinom. Od nikotina se dobija "zavisničko zadovoljstvo", dok se od ostalih supstanci dobijaju neki karcinomi, arteroskleroza, oboljenja srca i sl. Pušenje je svrstano u kompletnu ovisnost, tj. psihičku i fizičku ovisnost.